Makiyaya sun kai wani sabon hari kan malaman makaranta a jihar Ogun ▷ NAIJA.NG
Makiyaya sun kai wani sabon hari kan malaman makaranta a jihar Ogun
A halin yanzu wasu malamai biyu na makarantar firamare a jihar Ogun, su na fafautikar tseratar da rayukan su a gadon wani asibitin gwamnati, a sakamakon harin makiyaya da ya gadar musu da munanan raunuka a ranar Alhamis din da ta gabata.
Jaridar The Punch ta ruwaito cewa, wannan hari ya afku ne a kilomita kadan da makarantar wannan malamai dake karamar hukumar Eworoko ta Arewa, inda mazauna suka shiga cikin razani da har makarantu makusanta suka sallami daliban su cikin gaggawa domin gujewa abin da ka iya biyo baya.
NAIJ.com ta fahimci cewa, wannan hari ya afku ne bayan 'yan lokuta kadan da shigar malaman makaranta domin fara gudanar da darussa ga dalibai.
Shugaban karamar hukumar, Mista Kehinde Adepegba, shine ya tabbatar da wannan rahoto ga manema labarai na jaridar Punch, inda ya bayyana cewa tuni an garzaya da malaman biyu asibitin domin jibintar lafiyarsa.
KARANTA KUMA: Buhari ya shirya wa shan kashi a zaɓen 2019 - Ekweremadu
Sai kuma kakakin rundunar 'yan sandan jihar, Abimbola Oyeyemi, ya kara tabbatar da ingancin rahoton, inda yace hukumar ta fara gudanar da bincike domin bankado masu hannu wajen aikata wannan ta'addancin.
Abimbola ya kara da cewa, ko shakka babu wannan hari na 'yan cikin gida ne ba bakin haure ba.
Hausa Rikicin Makiyaya Malaman Makaranta
DPR recruitment Top 10 richest musician in the world Nigeria defence academy GOtv subscription plans MTN pulse
Dalilin da yasa Allah ya bawa Shugaba Buhari nasara a zaben 2015 - Sanata Gyunka
Rashin bayyanar Alkali ya hana cigaban shari’ar patience Jonathan na $15.5m da aka rufe a asusun ajiyarta
Karya ne, Magu baya neman zama Gwamnan Borno - EFCC
Dole ka auri gawar ta – Iyayen yarinyar da saurayi ya kashe